जेन
"डेनियस प्लेक्सिपस (मोनार्क तितली)।"
क्या तुम यह देख रहे हो, डेविड? यह डेनियस प्लेक्सिपस है।
क्या वह मोनार्क तितली का वैज्ञानिक नाम...
डेविड?
रुको, जेन। यहाँ एक घुसपैठिया आ गया है।
डेविड?
मेरी तरफ़ मत आओ। मैं अभी थोड़ा व्यस्त हूँ, मिली।
क्या करने में?
कुछ बचाने में।
क्या बचाने में?
मोनार्क तितलियाँ।
हाँ। और...
यह वाक़ई ज़रूरी काम है, तो बेहतर होगा मैं वापस उस पर ध्यान दूँ।
वह क्या कर रही है?
खिझा रही है।
-तुम्हारा मतलब तितली से था? -हाँ।
खा रही है?
नहीं। तितलियों की लंबी जीभ होती है जिससे वे खाती हैं।
देखो वह कैसे गोल घूमती है। पता नहीं मेरी जीभ वैसा कर सकती है या नहीं।
रुको, वह आगे जा रही है।
उसके रास्ते का नक़्शा बना रहा हूँ।
तुम उन्हें कैसे बचाओगे?
ध्यान से।
मोनार्क तितलियाँ अपने बच्चे देने के लिए मेक्सिको से दूर
अमेरिका और कनाडा तक भी आती हैं।
-कैटरपिलर बच्चे। -हाँ।
लेकिन हर साल उनकी संख्या कम होती जा रही है।
हम एक तितली को टैग करेंगे ताकि उसका पीछा करके
हम देख पाएँगे उन्हें अपने सफ़र में हमारी कहाँ ज़रूरत पड़ सकती है।
एक छोटी सी चीज़ के लिए वह बहुत लंबा सफ़र है।
जैसा कि मैंने कहा, यह बहुत ज़रूरी काम है।
वह मुझसे खो गई।
थोड़ा और ऊँचा जाने की कोशिश करो।
अच्छा आईडिया है।
पकड़े रहना, ग्रेबियर्ड।
डेविड?
क्या हुआ, मिली?
क्या तुमने मेरा कीरिंग देखा है?
नहीं।
-क्या मैं तुम्हारा उधार ले सकती हूँ? -नहीं।
-क्यों? -क्योंकि वह मेरा है।
ओह।
और साथ ही, तुम्हें अकेले बाहर जाना मना है।
डेविड, तुम्हें यह देखना चाहिए।
डैड या पॉप को ढूँढने में मदद करने के लिए कहो।
रुको, वे क्या हैं?
ज़ूम करो।
व्हो।
"व्हो" सही है। टैग करने की तैयारी कर रहे हैं।
तैयार हो, ग्रेबियर्ड?
डेविड?
क्या हुआ, मिली? हम यहाँ दुनिया को बचाने की कोशिश कर रहे हैं।
मेरा कीरिंग खो गया है।
क्या डैड या पॉप को मालूम है?
मैं बहुत मुसीबत में पड़ने वाली हूँ।
और टैग!
तुमने कर दिखाया, ग्रेबियर्ड!
अरे, नहीं। वे सीधे हमारी ओर आ रही हैं।
हमारे सामने एक समस्या खड़ी हो गई है!
मेरे सामने भी।
पकड़े रहना, ग्रेबियर्ड!
ग्रेबियर्ड!
चिम्पैंज़ी गिर गया। दोहरा रही हूँ, चिम्पैंज़ी गिर गया।
क्या हुआ, अमाला?
ग्रेबियर्ड हुआ।
-मैं आपकी मदद करती हूँ। -नहीं! मैं कर लूँगा।
तुम्हें वाक़ई थोड़ा और ध्यान रखना चाहिए, जेन, ख़ासतौर से दूसरों के बग़ीचों के आसपास।
ग्रेबियर्ड को अफ़सोस है, मिस्टर पटेल।
हम मोनार्क तितलियों की मदद करने का तरीका ढूँढ रहे थे जब यह गिर गया।
हाँ, ख़ैर, कहीं और जाकर गिरो। यहाँ कोई तितलियाँ नहीं हैं।
लेकिन यहाँ हो सकती हैं।
मैं अभी इससे नहीं निपट सकता, मिली।
जेन और ग्रेबियर्ड को मेरी मदद की ज़रूरत है।
लेकिन मुझे भी तुम्हारी मदद की ज़रूरत है।
हाँ, लेकिन जेन की समस्याएँ ज़्यादा बड़ी हैं।
अगर हमने तितलियों की मदद करने के लिए कुछ नहीं किया,
तो तितलियाँ ग़ायब हो जाएँगी।
लेकिन अगर मैं ग़ायब हो गई तो?
और यहाँ तितलियाँ होनी चाहिए।
तितलियाँ फूलों का पराग फैलाने में मदद करती हैं। ज़्यादा तितलियाँ, मतलब ज़्यादा फूल।
-जैसे अमाला। -नहीं, नहीं, छुओ मत।
माफ़ कीजिए।
तुम्हारी तितलियों को फूल पसंद हो सकते हैं,
लेकिन उनके बच्चों को... कैटरपिलर को... बस मिल्कवीड पसंद होता है।
आपको थोड़ा मिल्कवीड उगाना चाहिए।
मैं जंगली घास नहीं उगाता।
वह सच में जंगली घास नहीं है। बस उसके नाम का वह मतलब निकलता है।
जैसे एक व्हेल शार्क सच में व्हेल नहीं होती।
जैसे एक बातों की पिटारी सच में पिटारी नहीं होती।
वह बस एक छोटी लड़की है जिसके पास उड़ने वाला चिम्पैंज़ी है।
प्लीज़ अपना तितली बचाव मिशन कहीं और ले जाओ।
जेन।
क्या हुआ?
मिस्टर पटेल अपने बग़ीचे में मिल्कवीड नहीं उगाना चाहते।
वह बुरा है?
उन्होंने कहा कि कैटरपिलर बस वही खाते हैं।
कोई कैटरपिलर नहीं, तो कोई तितलियाँ नहीं। सही कहा, ग्रेबियर्ड।
क्या तुमने मिस्टर पटेल को बताया कि तितलियाँ और फूल पैदा करने में मदद करती हैं?
ज़ाहिर है। लेकिन वह सुनना नहीं चाहते थे। बड़े लोग कभी सुनना नहीं चाहते हैं।
बड़े लोग और छोटी बहनें।
शायद हमारी तितली इसलिए नहीं खा रही थी क्योंकि वह अंडे दे रही थी।
पता लगाने का एक ही तरीका है। वापस अपने मिशन पर चलें?
मैंने ट्रैकर ढूँढ लिया है। तुम्हें अभी जानकारी भेज रहा हूँ।
वह इतनी जल्दी इतनी दूर पहुँच भी गई?
हाँ। यहाँ लिखा है कि तितलियाँ हवा की मदद से लंबी दूरियाँ तय करती हैं।
-हवा, हँ? -पंख क्यों फड़फड़ाना जब हवा के साथ बह सकते हो?
अरे, ग्रेबियर्ड, वह बादल तुम्हारे जैसा दिख रहा है।
और देखो वह कितनी तेज़ी से चल रहा है। पता है क्यों?
बिल्कुल सही। अब हवा की तरह उड़ने का समय है।
ग्लाइड मोड चालू कर रही हूँ।
रफ़्तार बढ़ रही है। इस हवा पर सवारी करते रहो और यह हमें सीधे हमारी तितली तक ले जाएगी।
मिली को क्या चाहिए था?
उसका कीरिंग खो गया है।
कीरिंग?
जब हमें गोद लिया गया था,
हमारे डैड्स ने हम दोनों को हमारे नए घर के लिए एक-एक कीरिंग दिया था।
वह कितनी अच्छी बात है।
मुझे खिलौने वाला ट्रक चाहिए था, लेकिन, हाँ।
क्या मिली दुखी है?
वह अपनी चीज़ें खोती रहती है।
वह मिल जाएगा।
-लेकिन पता है हमसे क्या नहीं खोया? -हमारी तितली?
पकड़े रहना, ग्रेबियर्ड।
उसने उड़ना बंद कर दिया। शायद वह आराम कर रही है या सो रही है?
तितलियाँ दिन में उड़ती हैं और रात में आराम करती हैं।
अभी दिन का समय है, तो उसे सोना नहीं चाहिए।
शायद वह खा रही होगी।
मुझे यहाँ कोई पेड़-पौधे नहीं दिख रहे। वे खाना कैसे खाएँगी?
वे नहीं खा पाएँगी।
क्या हुआ?
वह नहीं बची।
हैलो।
यहाँ सब ठीक है?
गले लगना है?
हाँ।
ठीक है। तुम दोनों।
क्या हुआ है?
हमने एक तितली को टैग किया ताकि मेक्सिको से कनाडा तक का उसका सफ़र देख सकें।
लेकिन वह सफ़र ख़त्म नहीं कर पाई।
-सुनकर अफ़सोस हुआ। -हाँ।
क्या हमें बेहतर महसूस करवाने के लिए
-आपके पास स्नैक्स हैं? -ठीक है।
वह शायद इसलिए मर गई क्योंकि उसे पर्याप्त खाना नहीं मिला।
उस शहर में शायद ही कोई फूल थे।
और मुझे कोई मिल्कवीड भी नहीं दिखा।
वह इकलौता पौधा है जिसे बच्चे कैटरपिलर खा सकते हैं,
तो मोनार्क तितलियाँ वहीं अपने अंडे देती हैं।
अगर हमें तितलियों की वैसे मदद करनी है जैसे वे हमारी करती हैं,
खाने और फूलों का पराग फैलाकर,
तो और ज़्यादा लोगों को वह अपने बग़ीचों में उगाना होगा।
मिस्टर पटेल जैसे लोगों को।
वह करना मुश्किल होगा। वह अपने बग़ीचे को लेकर बहुत सख़्त हैं।
डेविड? डेविड?
मिली, मैंने मेरा सामान छूने के बारे में क्या कहा था?
मत छूना।
और तुम क्या कर रही हो?
इस्तेमाल कर रही हूँ। लेकिन मुझे तुम्हारी मदद चाहिए।
मैं अपना वॉकी-टॉकी लेने आ रहा हूँ और बस बात खत्म।
क्या मैं वह स्नैक अपने साथ ले जा सकता हूँ, प्लीज़?
यह लो।
शुक्रिया।
अभी वापस आता हूँ, जेन।
शायद जेन गुडॉल का कोई कथन तुम्हारी मदद करे।
यह एक है।
"समझौता तब तक ठीक है जब तक आपके मूल्य नहीं बदलते।"
ठीक है। यह वाला कैसा रहेगा?
"अगर लोग आपसे सहमत ना हों, तो उनकी बात सुनना ज़रूरी है।"
उनका मेरी बात सुनने के बारे में क्या?
जारी रखिए।
"लेकिन अगर आपने उनकी बात ध्यान से सुनी है और आपको अब भी लगता है कि आप सही हैं,
तो अपने विश्वास पर अडिग रहने का सहस रखिए।"
आप सही हैं, मॉम। मिस्टर पटेल को बस सुनने की ज़रूरत है।
क्या? हँ? मुझे नहीं लगता तुमने इसे ठीक से समझा है।
शुक्रिया।
तुम ठीक हो?
नहीं।
वह बस एक कीरिंग है, मिली।
उसमें लिखा है कि हम कब एक परिवार बने थे...
जब हम, हम बने थे।
मैं कहीं नहीं जा रहा।
लेकिन अगर डैड और पॉप इतना नाराज़ हो गए कि वे मुझे और ना चाहें तो?
कभी-कभी मुझे भी चिंता होती है कि डैड और पॉप चले जाएँगे,
लेकिन ऐसा नहीं होगा।
वादा?
पक्का वादा।
मैं जेन के साथ काम ख़त्म कर लूँ, उसके बाद कीरिंग ढूँढने में तुम्हारी मदद कर दूँगा।
ठीक है।
अगर तुम्हे बेहतर लगे, तो तुम थोड़ी देर के लिए मेरा वॉकी-टॉकी उधार ले सकती हो।
शुक्रिया, डेविड।
बस याद रखना, तुम उधार ले रही हो। हमेशा के लिए नहीं।
मिस्टर पटेल! रुकिए।
मैंने इसका हल निकाल लिया। आपकी बस सुनने की ज़रूरत है।
माफ़ करना। मुझे सुनने की ज़रूरत है?
ख़ैर, आपको और मुझे। हम सबको।
अगर हम जानवरों और कीड़ों और पेड़-पौधों को...
छूना मत।
माफ़ कीजिए। अगर हम इन्हें जीने का मौका देना चाहते हैं,
तो हम सबको एक-दूसरे की बात सुननी होगी।
तितलियाँ पूरे तीन देशों के पार उड़कर आती हैं
ताकि उनके बच्चे कैटरपिलरों को भी तितली बनने का मौका मिले।
अगर वे ऐसा कर सकती हैं, क्या हम सुनना नहीं सीख सकते? बस ज़रा सा?
तुम जानती हो मुझे ये पौधे इतने क्यों पसंद हैं?
-इनकी महक के लिए? -नहीं।
-इनकी ख़ूबसूरती के लिए? -नहीं।
-इनके रंग के लिए? -नहीं। अंदाज़ा लगाना बंद करो।
मुझे ये पसंद हैं क्योंकि ये मुझे अपने परिवार की याद दिलाते हैं।
ख़ासतौर से उनकी जो चले गए हैं।
अमाला कौन हैं?
अमाला का नाम मेरी दादी पर है। मेरे पिता की माँ।
वह कमल के फूल की तरह थीं,
पानी के तेज़ बहाव में भी मज़बूत खड़ी रहती थीं।
लगता है आपकी दादी बहुत अच्छी थीं।
क्या तुम्हारे परिवार ने कभी बड़े सफ़र किए थे?
मेरे दादा यहाँ मेक्सिको से आए थे और मेरी दादी फ़िलीपींस से।
तुम्हारे दादा ने तुम्हारी तितलियों जितनी ही दूरी तय की थी।
हाँ, आप सही हैं।
लेकिन जिस तितली को मैंने टैग किया था, वह मर गई।
मुझे सुनकर अफ़सोस हुआ।
लेकिन उसके सफ़र से उसके कैटरपिलरों को जीने का मौका मिला, है ना?
आप सही हैं।
पता है, आप एक बच्चे कैटेरपीलर को जीने का मौका दे सकते हैं,
अगर आप थोड़ी मिल्कवीड उगाएँ।
डेविड?
-वह यहाँ नहीं है। -मिली, डेविड कहाँ है?
मुझे लगा वह तुम्हारे साथ था।
मैं अभी वापस आती हूँ, मिस्टर पटेल।
ज़रूर आओगी।
मुझे लगता है हमारी तितली किसी बड़ी चीज़ का हिस्सा थी।
-सच में? -मैं तुम्हें दिखाती हूँ।
क्या इस बार मैं तुम्हारे साथ उड़ सकता हूँ?
तुम्हें ग्रेबियर्ड से पूछना होगा।
चलो चलें।
यह सुरक्षित है, है ना?
ज़्यादातर। कसकर पकड़े रहना। हमें तितली के बच्चे ढूँढने हैं।
कैटरपिलर के स्कैन करो, डेविड।
स्कैन कर रहा हूँ। कोई कैटरपिलर नहीं हैं।
यह समझ में नहीं आ रहा।
अगर उसने बच्चे नहीं दिए, तो इस तरफ़ आने में क्या तुक था?
उसने यह बेकार में किया।
कोई कैटरपिलर नहीं हैं, लेकिन स्कैनर को किसी तरह के जीवन का आभास हो रहा है।
उस तरफ़ जा रहे हैं।
-जेन, वहाँ देखो। क्या वह एक... -एक कोकून है।
तितलियों की शुरुआत कैटरपिलर के रूप से होती है,
जो अंत में अपने आसपास एक कोकून बना लेते हैं
तितली में बदलने के लिए।
गज़ब है।
और अजीब भी।
गज़ब तरह से अजीब है।
देखो, वहाँ और भी हैं।
हमें एक और को टैग करना होगा।
मैं वहाँ बाहर नहीं जा रहा। पिछली बार ग्रेबियर्ड गिर गया था ना?
मुझे टैग करने वाला डंडा दो।
वे हिलती रहती हैं।
मुझे वह स्नैक नहीं खाना चाहिए था।
आगे एक तितली है।
इसमें मज़ा आने वाला है।
क्या? किसमें मज़ा आने वाला है?
मज़ेदार नहीं है!
हाँ!
हमने कर दिखाया।
मिस्टर पटेल!
माफ़ कीजिए, लेकिन आप सही थे।
-किस बारे में? -तितलियों के बारे में।
वे पूरा सफ़र अकेले नहीं करती हैं।
-वे शुरू करती हैं, लेकिन उनके बच्चे ख़त्म करते हैं। -हँ, दिलचस्प बात है।
पता है, मेरे दादा-दादी आधी दुनिया पार से सफ़र करके आए
ताकि मेरे माता-पिता को और फिर मुझे और मेरे भाई-बहनों को
यहाँ और ज़्यादा अवसर मिल सकें।
उन्होंने इस सफ़र में बहुत कुछ का बलिदान दिया था।
लगता है तुम्हारी तितलियाँ भी यही करती हैं।
हमें समझने के लिए बस एक-दूसरे को सुनना ज़रूरी है।
देखो।
बहुत सुंदर गमला है?
नहीं। यह गमले की बात नहीं है। बल्कि जो उसके अंदर है, उसकी।
मैं आशा करता हूँ ये बसंत तक उग आएँगे।
-आपने मिल्कवीड के बीज बोए हैं? -कुछ।
मैं कुछ अंतर्राष्ट्रीय मुसाफ़िरों और उनके बच्चों से मिलने की उम्मीद रखता हूँ।
शुक्रिया।
आप इसका नाम क्या रखेंगे?
अमीश, मेरे छोटे भाई के नाम पर जो बहुत खिझाऊ है,
लेकिन, मिल्कवीड की ही तरह, मुझे लगा था कि वह मुझे नहीं चाहिए,
लेकिन अब मैं उसके बिना नहीं रह सकता।
यह बहुत अच्छा काम है, मिस्टर पटेल। शुक्रिया।
चलो, डेविड।
हमें देखना है अगर हमारी तितली अपने सफ़र के अंत तक पहुँची या नहीं।
मैं आता हूँ।
क्या हम क़रीब हैं?
ठीक है। लेकिन चलो ख़ुद को तैयार कर लें।
हो सकता है वह...
ना बच पाई हो।
यह दुखद है, लेकिन मुझे नहीं लगता उसका सफ़र व्यर्थ था।
रुको, अगर मैं ज़ूम करूँ तो?
क्या यह वही है जो मैं सोच रही हूँ?
तितली के अंडे। और देखो...
सैकड़ों नन्हे कैटरपिलर।
ये ख़ूबसूरत हैं।
तितलियों को उनके सफ़र में मदद के लिए बस थोड़ा सा मिल्कवीड चाहिए।
मैं डेविड को यह दिखाने के लिए बेताब हूँ।
वह मिला?
अभी तक नहीं।
जब तक तुम्हारा कीरिंग नहीं मिल जाता, क्यों ना तुम मेरे वाला अपने पास रख लो?
-सच में? -सच में।
शुक्रिया, डेविड।
कोई दिक़्क़त नहीं है।
-यह लो। -शुक्रिया।
तुम कहाँ जा रही हो?
गज़ब। यह कितना बढ़िया है।
ज़रा रुको।
अब तुम कोशिश करो।
मिली?
हाय, जेन।
मैंने सोचा हमारे मिशन के अंत के लिए मैं इसे भी साथ ले आऊँ।
अच्छा सोचा। यह देखो, मिली।
-अजीब है। -और गज़ब भी है, है ना?
गज़ब तरह से अजीब है।
जेन
मोनार्क तितलियों को बचाने में मदद कीजिए।
डेविड, क्या मैं भी तितली वाले व्यक्ति से बात कर सकती हूँ?
-तुम्हारा मतलब डॉ. पैट्रिक गेर्रा से है? -हाँ, मैं तितलियों के बारे में सुनना चाहती हूँ।
तुम्हें जेन से पूछना होगा।
-जेन से क्या पूछना होगा? -क्या मैं भी पैट्रिक से बात कर सकती हूँ?
ज़रूर, उन्हें मोनार्क तितलियों के बारे में सब पता है।
लेकिन पहले, यह देखो।
मिट्टी?
मुझे अनुमान लगाने दो। क्या उसमें मिल्कवीड के बीज हैं?
हाँ। मिस्टर पटेल के पास कुछ बीज बचे थे, जो उन्होंने मुझे दे दिए।
मुझे पता था।
जब पौधे उगने लगेंगे, मैं इसे बाहर ले आऊँगी।
हमारे पास तितलियाँ आएँगी, तो हम भी पैट्रिक की तरह और सीख पाएँगे।
मैं बहुत उत्साहित हूँ।
वह आ गए।
हाय, पैट्रिक!
आप म्यूट पर हैं।
-माफ़ करना, ऐसा हमेशा होता है। -कोई बात नहीं।
हाय, जेन। हाय, डेविड। हाय...
-मैं मिली हूँ। -यह मेरी छोटी बहन है।
हम आपसे मोनार्क तितलियों के बारे में बात करने के लिए बहुत उत्साहित हैं।
पहला सवाल,
जब कैटरपिलर तितली बनते हैं, उन्हें कैसे पता होता है कहाँ जाना है?
मोनार्क, जब वे पैदा होती हैं, उनके दिमाग़ में सारी जानकारी होती है।
और सबसे दिलचस्प बात यह है कि उनके दिमाग़ इतने छोटे होते हैं,
किसी पिन की नोक के बराबर होते हैं।
हम यह समझने की कोशिश कर रहे हैं कि यह सब कैसे काम करता है।
देखता हूँ अगर मेरे पास तुम्हें दिखाने के लिए एक फ़ोटो है।
आप इस फ़ोटो में क्या कर रहे हैं?
हम एक मोनार्क तितली की जाँच कर रहे हैं जो बँधी हुई है।
उससे हमें जानकारी मिलती है कि वह किस दिशा में उड़ने की कोशिश कर रही है।
उदाहरण के लिए, वह उत्तर, दक्षिण, पूर्व या पश्चिम में जा रही है?
क्या बात है।
क्या आपको हमेशा से पता था कि आप तितलियों के साथ काम करना चाहते हैं?
नहीं।
बचपन में, मैं एक जासूस बनना चाहता था।
जैसा कि तुम देख सकते हो, अब मैं एक तरह से वही कर रहा हूँ।
मैं समस्याएँ सुलझाता हूँ और मैं जासूसी कर रहा हूँ,
समझने की कोशिश कर रहा हूँ कि मोनार्क तितलियों की मदद कैसे करनी है और वे क्या कर रही हैं।
उनका पूरा प्रवासी सफ़र एक तरह से मुझे मेरे परिवार के सफ़र की याद दिलाता है।
मेरे मॉम और डैड फ़िलीपींस से आए थे
और सीधे कनाडा में जाकर बसे।
और जब मैं बड़ा हुआ,
मैं कनाडा से संयुक्त राज्य अमेरिका आ गया,
जहाँ अब मैं रहता हूँ।
यह सुनने में मुश्किल लगता है। क्या यह मोनार्क तितलियों के लिए भी मुश्किल है?
दरअसल, अब यह मोनार्क तितलियों के लिए ज़्यादा मुश्किल होता जा रहा है।
बहुत समय पहले, जब मोनार्क तितलियों ने माइग्रेशन शुरू किया,
वे खुले मैदानों से गुज़रती थीं।
लेकिन आजकल, शहरों के कारण, अचानक से आवास बदल गया है।
अब वहाँ बड़ी इमारतें हैं, ऐसी चीज़ें जो वहाँ पहले कभी नहीं थीं।
हम यह समझने की कोशिश कर रहे हैं कि हम ऐसे शहर कैसे बना सकते हैं
जिससे मोनार्क तितलियों के माइग्रेशन में बाधा ना आए।
हम उनकी मदद के लिए क्या कर सकते हैं?
सबसे अच्छी बात यह है कि हर कोई अपनी भूमिका निभा सकता है।
मैं अपनी स्क्रीन शेयर करता हूँ।
मेरा नाम जेनेविव लेरू है
और मैं 16 साल की मोनार्क तितलियों की संरक्षणकर्ता हूँ,
गैटिनो, क्यूबैक, कनाडा से।
मैं मोनार्क तितलियों के संरक्षण के लिए सात साल से काम कर रही हूँ।
वह रिसर्चर की, उनके नन्हे बैकपैक कंप्यूटरों के लिए
डाटा इकट्ठा करने में मदद कर रही है,
जिससे रिसर्चर मोनार्क तितलियों को ट्रैक कर सकते हैं,
जब वे उड़ रही होती हैं, उसी समय।
यह शानदार है।
ख़ैर, यहाँ एडेन वैंग भी है।
वह 14 साल का है और न्यू जर्सी, संयुक्त राज्य अमेरिका में रहता है।
मैं आठ सालों से मिल्कवीड उगाता आ रहा हूँ
और मैंने इसकी शुरुआत छह साल की उम्र में की थी।
वह उनके सफ़र के दौरान
प्राकृतिक वास बनाकर, साथ ही खाना उपलब्ध कराकर मोनार्क तितलियों की
-मदद कर रहा है। -यह मदद का कितना अच्छा तरीका है।
मैं तुम्हें मेक्सिको से किसी का वीडियो दिखाता हूँ जो मदद कर रहे हैं।
हाय, मेरा नाम होएल मोरेनो है।
हम मोनार्क तितलियों की सैंक्चुअरी में हैं।
हमने "बटरफ्लाईज़ एंड देयर पीपल" नाम की एक नॉन प्रॉफ़िट संस्था शुरू की है,
जंगलों को सुरक्षित रखने में मदद करने के लिए।
काश मैं किसी तितली की सैंक्चुअरी में काम करता।
मैं भी।
मोनार्क तितलियों की
मदद करने के लिए इस बड़ी रिले दौड़ में हर कोई मिलकर काम कर रहा है।
और पता है? यह हमें एक वैश्विक समुदाय के रूप में जोड़ता है।
हम अपने पड़ोसियों के साथ मिल्कवीड उगाकर शुरुआत कर रहे हैं।
-वह कमाल की बात है। -शुक्रिया, पैट्रिक।
आपसे बात करके अच्छा लगा।
याद रखना, इससे फ़र्क नहीं पड़ता कि तुम क्या करते हो, चाहे वह बहुत छोटा काम हो या बहुत बड़ा,
सब कुछ मायने रखता है।
-शुक्रिया। बाय। -मिलते हैं। बाय।
-बाय, पैट्रिक। -बाय।
क्या हम देख सकते हैं अगर मिस्टर पटेल के पास हमारे लिए कुछ बीज बाकी हैं?
हाँ, मुझे यक़ीन है उन्हें दोबारा हमारा आना बहुत अच्छा लगेगा। चलो, चलें।
हम कैसे मदद कर सकते हैं?
उप-शीर्षक अनुवादक: मीनू